section_heading: Njemačka
paragraph_text: mini| Uzorak [[Njemačka|njemačke osobne iskaznice izdane od studenog 2010. godine ]] Svi njemački državljani stari 16 i više godina obvezni su posjedovati ili Personalausweis (osobnu iskaznicu) ili putovnicu, ali ne i nositi je. Policijski službenici i drugi službenici imaju pravo zahtijevati uvid u jedan od tih dokumenata (obveza identifikacije); međutim, zakon ne kaže da je osoba dužna dokument dostaviti u tom trenutku. No kako vozačke dozvole, iako se ponekad prihvaćaju, nisu zakonski prihvaćeni oblici identifikacije u Njemačkoj, ljudi obično odluče nositi svoj Personalausweis sa sobom. Počevši od studenog 2010. godine, njemačke se iskaznice izdaju u formatu ID-1, a po želji mogu sadržavati i integrirani digitalni potpis. Do listopada 2010. njemačke osobne iskaznice izdavale su se u ISO / IEC 7810 ID-2 formatu. Kartice sadrže fotografiju i čip s biometrijskim podacima, uključujući, neobavezno, otiske prstiju.